cyanic-selkie/wikianc huggingface dataset:
Wong Kar-wai
Primeiros anos
A mediados da década de 1970 estudou deseño gráfico na Escola Politécnica de Hong Kong. Graduouse en 1980 e interesouse pola fotografía, en particular polo traballo de Robert Frank, Henri Cartier-Bresson e Richard Avedon; matriculouse despois da súa formación en 1980 nun programa de adestramento patrocinado pola canle Television Broadcasts Limited (HKTVB). Recoñecido polo seu traballo inicial como asistente de produción dunha serie de xornais, progresou rapidamente para a escrita de guións, principalmente para a popular telenovela Don't Look Now en 1981, e pasou a se dedicar unicamente a esa carreira. Deixou a HKTVB o ano seguinte para converterse en guionista a tempo completo para o cinema, escribindo guións dos máis variados xéneros, sempre cunha vea comercial, para as renomadas empresas de produción local The Wing Scope Co. e In-gear Film Production Company. Alén de asinar os guións dos filmes Rainbow (1982), Chase a Fortune (1985) e The Final Victory (1987), Wong Kar-Wai colaborou dalgunha forma en preto doutros cincuenta filmes, aínda que non sempre fose acreditado. Durante ese período, encontrou no director de The Final Victory Patrick Tam un mentor que lle presentou o traballo do escritor arxentino Manuel Puig, que inlfuíu a Wong Kar-Wai, particularmente pola narrativa fragmentária de Boquitas pintadas.
Carreira cinematográfica
Mentres traballaba en The Final Victory, Wong Kar-Wai preparaba a súa estrea como director de cinema, o filme policíaco Wong Gok Ka Moon. Aínda que gardaba semellanza con obras comerciais baseadas nas artes marciais do cinema de Hong Kong, a primeira longametraxe do cineasta rexistraba un estilo visual propio e facía tributo ao filme Quérote, Nova Iorque, de Martin Scorsese. Lanzado en 1988, Wong Gok Ka Moon foi unha sensación no circuíto local e posibilitou que Kar-wai se centrase na dirección cinematográfica.
Tomás Legido Sánchez
Traxectoria
Participou en diversos programas de Cuac FM, como Faita paixón, O lado escuro do corazón (con Mariano Fernández), Tolos polo tomate, Empanada Mental, Bugalú (con Mariano Fernández) e dende 2003, é condutor e locutor en Alegría, (con Mariano Fernández e Bea Ulalume) un magazine que informa de temas culturais, sociais e políticos, principalmente referentes á actualidade coruñesa ou galega.
Banco Pastor
O Banco Pastor foi un histórico banco galego fundado en 1776, que formaba parte desde 2012 como filial do Banco Popular Español despois do 2019 no Banco Santander. Trátase do segundo banco máis antigo de España, despois do Banco Etcheverría. Operaba en Galicia e a súa sede social estaba na Coruña.
Historia
En 1968 instaláronse nas oficinas do banco as primeiras computadoras de Bull, (dúas GE415). En 1969 a fundación financiou un computador IBM 1130 para a universidade de Santiago.
Vicente Quiroga Vázquez
Traxectoria
Fillo de José Quiroga Valdés, señor de Monte Furado e da casa de Viloira. Pertenceu ao Partido Liberal, foi deputado polo distrito de Quiroga durante dez ocasións entre 1872 e 1907, e senador pola provincia de Lugo (1896-1898 e 1910-1911).
Transdución xenética
miniatura|400px|Transdución xeneralizada. En xenética, a transdución definiuse inicialmente como o proceso por medio do cal se transfería ADN dunha bacteria a outra pola intermediación dun virus. Un uso ampliado moderno do termo é a de consideralo o proceso por medio do cal se insire material xenético (ADN ou ARN interferente pequeno) nunha célula (bacteriana ou eucariota) por medio dun virus vector. A transdución é un proceso que se dá de forma natural, pero é tamén unha ferramenta de uso común en bioloxía molecular para introducir establemente xenes alleos no xenoma dunha célula hóspede. A transdución non require un contacto célula a célula (como na conxugación bacteriana) nin o paso directo do ADN a través da membrana (como na transformación bacteriana), o que a fai resistente á DNase, xa que é o virus quen transporta o material xenético a transferir.
Tipos de transdución
Existen dous tipos de transdución: xeneralizada e especializada.
VIII Rexión Militar
VIII Rexión Militar
En 1898 volveuse a dividir o territorio peninsular en sete novas Rexións Militares, á vez que se constituíron as Comandancias Xenerais de Baleares, Canarias, Ceuta e Melilla.
Territorio
Comprendía as catro provincias galegas: A Coruña, Lugo, Orense e Pontevedra.
Lago Poyang
Perda da vida salvaxe
En 2007 expresáronse temores de que o Neophocaena phocaenoides, coñecido localmente como jiangzhu ("porco de río"), nativa do lago ademais doutros lugares como o lago Dongting, podía seguir o camiño do baiji, o golfiño do río Yangtzé, cara á extinción.
Historia
En 1363, tivo lugar no lago a batalla do lago Poyang, considerada unha das maiores batallas navais da historia.
Huddersfield Town A.F.C.
Cadro actual
Cadro actualizado a 31 de xaneiro de 2020.
Uxío Carré Alvarellos
Traxectoria
Foi o segundo dos once fillos de Uxío Carré Aldao. Foi profesor mercantil da Escola Superior de Comercio da Coruña en 1904; renunciou e formou despois parte da Universidade Popular da Coruña. En 1906 foi nomeado académico non numerario da Real Academia Galega. O 20 de abril de 1919, publicou en "¡Terra a Nosa!" (suplemento literario do diario coruñés El Noroeste) un conxunto de poemas titulado xenericamente Da raza. En 1921 publicou A tentación e Macías o Namorado. En 1954 e 1964 publicou en Buenos Aires Escolma de poesías e arelas.
1238
Mortes
Historia ano a ano
Cutícula (artrópodos)
miniatura|200px|[[Ninfa (bioloxía)|Ninfa dun insecto mudando a cutícula para ser imago.]] En zooloxía, chámase cutícula á cobertura resistente, pero flexíbel, do corpo dos animais do clado dos ecdisozoos, que inclúe os artrópodos, os nematodos e varios outros filos.
Germinal Esgleas Jaume
Traxectoria
En 1919 estableceuse en Calella, Malgrat de Mar e Mataró, onde fixo activismo a prol da CNT. En decembro de 1923 foi elixido secretario da Confederación Rexional do Traballo de Cataluña. Representando á Federación Local de Calella e outros sindicatos, participou no terceiro Congreso da CNT en Madrid entre o 11 e o 16 de xuño de 1931. Foi compañeiro sentimental de Federica Montseny, e colaborou en La Revista Blanca, defendendo o apoliticismo da CNT. Durante a guerra civil foi membro do Comité Executivo do Movemento Libertario de Cataluña en 1937.
Casaquistán
Casaquistán foi un dos países que se volveron independentes coa disolución da Unión Soviética, proclamando a súa independencia o 16 de decembro de 1991.
Historia
Os casacos, ou cabaleiros das estepas, descenden de tribos nómades de orixe turca e relixión islámica que, no século XVII, piden protección ao tsar ruso diante da ameaza de invasión mongol. O Imperio Ruso retira o poder dos xefes tribais e domina gradualmente o Casaquistán.
Xeografía
Casaquistán é un país transcontinental, coa maior parte do seu territorio situado na Asia Central e unha menor (ao oeste do río Ural) en Europa. Cunha superficie de 2 724 900 km², é o noveno país máis grande do mundo, así como o estado sen litoral marítimo máis extenso do mundo (considerando o mar Caspio como un lago). Casaquistán é un dos seis Estados túrquicos independentes, xunto a Turquía, Acerbaixán, Kirguizistán, Uzbekistán e Turkmenistán; comparte fronteiras cos tres últimos e con Rusia e a China, ao mesmo tempo que posúe costas no mar Caspio e no mar de Aral. A capital foi trasladada en 1997 de Almati, a cidade máis poboada de Casaquistán, a Astana. Casaquistán pertence á rexión natural denominada Asia Central, formada ademais, xunto con Taxiquistán, por tres dos países xa citados, Kirguizistán, Uzbekistán e Turkmenistán.
Campionato Portugués de Rugby 1993-1994
A tempada 1993-1994 do Campionato Nacional foi a edición número 36 da máxima competición de clubs do rugby en Portugal.
Joomla!
O seu nome é unha pronunciación fonética da verba suahili jumla que vén a dicir todos xuntos.
Extensións
Unha das melloras que ten este CMS é a gran cantidade de extensións programadas que fan tódolos usuarios, e que fan crecer as posibilidades do Joomla! con novas características que se integran de xeito sinxelo no programa. Por exemplo o bot Wikibot permite crear automaticamente de xeito dinámico e sen intervención humana hipeligazóns nos contidos da web que ligan cara artigos da Wikipedia, sempre que existan.
María Nikolaevna Romanova
Traxectoria
Dickie nunca máis volveu ver a María, pero non a esqueceu. Mantivo unha foto dela na repisa da cheminea do seu dormitorio até o día da súa morte.
Durante o século XX, despois da súa morte, María non escapou aos diversos rumores que parecían asegurar a supervivencia dun ou máis membros da familia imperial. Con todo, máis tarde comprobouse que nin ela nin Anastasia sobreviviron. Na década de 1990, suxeriuse que María podería ser a gran duquesa cuxos restos faltaban da tumba dos Romanov descuberta preto de Ekaterimburgo, Rusia e que foron exhumados en 1991. Con todo, outros restos foron descubertos en 2007, e a análise de ADN posteriormente demostrou que toda a familia imperial fora asasinada en 1918.
La Casa Azul
Inicios con Elefant (2000-2002)
A primeira colaboración de La Casa Azul con Elefant Records chega en febreiro de 2000, cunha remestura do tema Jamie Theakston do grupo inglés Supercute.
Renacemento carolinxio
O clero
O Imperio Carolinxio marcou o inicio dunha nova concepción das relacións entre Igrexa e Estado. Carlomagno víase a si mesmo como un defensor do cristianismo en xeral, e da Igrexa Católica en particular. Ademais, como se mencionou anteriormente, os monxes eran os únicos nesta época que sabían ler e escribir, entón Carlomagno buscou a axuda dos cóengos para crear un sistema educativo novo.
Colin Firth
Colin Andrew Firth, nado en Grayshott (Hampshire) o 10 de setembro de 1960, é un actor inglés.
Mahoma
Mahoma segundo a tradición islámica foi analfabeto e así se pode interpretar a Surah 7.157-8 do Corán coa que concordan a maioría dos teólogos islámicos, aínda que hai serias dúbidas que realmente o fose. Mahoma tivo 9 esposas, ou 12 se incluímos as escravas.
Xuventude
Como é comunmente recoñecido, Mahoma desempeñou un papel moi activo na vida cívica desta cidade. Seu tio Zubair fundou a orde de cabalaría coñecida como a Hilf al-fudul, que atendía os oprimidos da cidade, habitantes locais e visitantes estranxeiros, sendo Mahoma un membro entusiasta. Mahoma axudou na resolución de disputas, e tornouse coñecido como Al-Ameen ("o confiábel") debido á súa reputación nestas mediacións. Como exemplo, cando a Kaaba sufriu danos despois dunha inundación, e os líderes da Meca querían recibir todos a honra de resolver o problema, foi Mahoma o nomeado para resolvelo. Mahoma propuxo que estendesen un lenzo branco no chan, que colocasen a Pedra Negra (tamén coñecida como Haxar el Aswad) no medio e pediu aos líderes tribais que a transportasen ao seu sitio, asegurando os cantos do lenzo. Chegados ao lugar, o propio Mahoma tratou de a colocar na posición debida.
Anos seguintes
Mahoma casou con preto doutras dez mulleres nos seus anos seguintes, todas ela viúvas, agás Aisha. Varias destas mulleres foron feitas viúvas e tomadas como trofeo por Mahoma e os seus seguidores no decurso das súas incursións guerreiras. Unha das mulleres máis importantes foi Aisha, (عائشة) que tiña seis anos de idade na altura do seu noivado, e segundo os rexistros, nove anos de idade cando o casamento foi consumado; isto pode talvez ser explicado polo costume árabe de contraer o casamento despois da primeira menstruación. É posíbel que el teña concedido a liberdade á súa escrava Mirian, e a teña tomado como esposa. Porén, os primeiros biógrafos musulmáns non deixan moi claro se ela viviu con el como muller libre ou como escrava concubina.
Medina
O propio Mahoma, xa casado con Aisha (casamento cando ela tiña 6 anos de idade, consumado cando ela atinxiu os 9), filla de Abu Bakr (o primeiro califa) casou entón con Hafsah, a filla de Umar ibn al-Khattab (o segundo califa). A 21 de marzo de 625, Abu Sufyan, en busca de vinganza, entrou en Medina con 3.000 homes. Na mañá do 23 de marzo comezou a loita. A batalla non produciu un vencedor ou perdedor obvios, a pesar dos de Meca clamaren a vitoria. Nos dous anos seguintes, ambos os lados prepáranse para un encontro decisivo.
Morte e legado
miniatura|A morte de Mahoma. Pouco antes da súa morte, Mahoma dirixiuse pola última vez aos seus seguidores no que ficou coñecido como o sermón final do profeta. A súa morte en xuño de 632 en Medina, por mor dunha curta enfermidade á idade de 63 anos, deu orixe a unha gran crise entre os seus seguidores. En realidade, esta disputa acabou por orixinar a división do islam entre as seitas sunitas e xiítas. Os xiítas afirman que o profeta designou a Alí ibn Abu Talib como o seu sucesor, neste sermón público na súa última hax, nun lugar chamado Ghadir Khon, en canto que os sunitas discordan disto.
Fóra de si
Narración
Ademais, sérvese de escenas dialogadas, con outros personaxes e escenarios, para ampliar ou contrastar a interpretación dos feitos que aquel narra.
Exército Vermello
Creación
miniatura|Lev Trotski saudando, 1917. O Exército Vermello creouse o 28 de xaneiro de 1918. En principio, integrárono voluntariamente os labregos e obreiros comunistas. O comando formouse con oficiais do ex exército imperial do Tsar que decidiran permanecer nos seus postos despois da Revolución de Outubro, en 1917. Ó intensificarse a guerra civil desatada por antigos oficiais aliados ós kulaks (grandes terratenentes), Lenin recorreu ó recrutamento obrigatorio. No transcurso da guerra interna, o Exército Vermello chegou a contar con cinco millóns de efectivos que enfrontaron ó Exército Branco organizado polos oficiais Lavr Kornílov e Anton Denikin, entre outros.
Pol
Poboación
A distribución por tramos de idade da poboación de Pol queda do seguinte xeito:
A.F.C. Bournemouth
O Athletic Football Club Bournemouth é un equipo de fútbol profesional de Bournemouth, Dorset, Inglaterra. O equipo foi fundado en 1899 co nome de Boscombe St. John's Institute F.C., e adoptou o nome actual en 1972. Xogan os seus partidos como local no Dean Court dende 1910, e actualmente compite no Football League Championship.
Le Pertre
Le Pertre (en Ar Perzh) é unha comuna francesa do departamento de Ille e Vilaine, na Bretaña.
Fosfoglicérido
A función principal dos fosfoglicéridos é estrutural, xa que forman parte da bicapa lipídica das membranas celulares, nas cales son os compoñentes principais.
Universidade de Roma La Sapienza
Coñecida antigamente como Università degli Studi di Roma "La Sapienza", é unha das maiores universidades europeas e unha das máis antigas do mundo, fundada en 1303. La Sapienza é unha das universidades máis prestixiosas de Italia e do mundo, e adoita aparecer no primeiro posto da clasificación nacional e do sur de Europa. En 2018 foi considerada a primeira do mundo en estudos clásicos e de historia antiga.
LU-133
O seu punto máis alto está na rotonda de cruzamento coa LU-P-6103 (Trabada-Barreiros), onde abandona o val de Cabarcos para meterse na cunca do río Grande (naquela zona, aínda rego de Lexoso). O paso entre Barreiros e Ribadeo é pola chamada ponte de Remourelle (Arante).
Sabuguido, Vilariño de Conso
Santa María de Sabuguido é unha parroquia do concello de Vilariño de Conso na comarca de Viana, na provincia de Ourense. Segundo o INE, no 2008 tiña 144 habitantes (79 homes e 65 mulleres), o que supón unha dimunución de 24 habitante con respecto ao ano 2000. Está formada por catro núcleos de poboación: Sabuguido, Soutogrande, Entrecinsa e Soutelo. Esta parroquia conta cun abundante, rico e variado patrimonio histórico-artístico, etnográfíco e arqueolóxico.
Rosales
Clasificación filoxenética
A seguinte lista mostra a "nova" clasificación filoxenética das familias dentro de Rosales segundo o APG-II (2003). A Orde Rosales "reclasificado" inclúe 9 familias, con 261 xéneros e aproximadamente 7725 especies.
Dumnonia
Dumnonia é o nome latinizado dun reino ou conxunto de sub-reinos britanos da Britania posromana que existiu entre o século IV e o século VIII d.C., na península hoxe coñecida como Cornualla. Incluía a área coñecida posteriormente como Devon, así como partes de Somerset e, posiblemente, Dorset. A súa fronteira oriental estaba suxeita a continuos cambios.
Nome
O nome do reino procede dos Dumnonii, unha tribo celta britónica que habitaba xa o suroeste da illa cando os romanos chegaron a Britania, de acordo coa Geographia de Claudio Tolomeo. Variacións do nome Dumnonia inclúen “Domnonia” e “Damnonia”, sendo acuñado este último por San Gildas no século VI d.C., facendo un xogo de palabras coa expresión latina “damnum”, que significa condenación. Era un xeito un tanto xocoso de manifestar a negativa opinión que lle merecía o entón gobernante do reino, Constantino de Dumnonia. O nome ten orixes etimolóxicas na raíz protocéltica “*dumno-“, que significa tanto “fondo” como “mundo”. Outras tribos con nomes similares existiron en Escocia (Damnonii) e Irlanda (Fir Domnann). Posteriormente, a área empezou a ser coñecida polos anglos do veciño Wessex como o reino de Gales Occidental, e chamaron ós seus habitantes “Defnas” (xente de Dumnonia). En galés antigo, e de xeito similar, en britónico suroccidental, a expresión utilizada era “Dyfneint”, que sobreviviu no nome do condado de Devon (galés moderno: “Dyfnant”, córnico: “Dewnans”).
Richard von Wettstein
Traxectoria
Foi profesor na Universidade Carolina de Praga desde 1892, e posteriormente na Universidade de Viena, desde 1899, da que foi profesor titular de botánica sistemática, e onde foi director do Xardín Botánico da Universidade, que renovou, e do Instituto de Botánica. O xardín e o edificio do instituto reconstruíronse baixo a súa dirección no curso 1904-05.
En política, Wettstein foi nomeado membro do Reichsrat austríaco en 1917. Despois da primeira guerra mundial pertenceu a un grupo de traballo austro-alemán fundado en 1919, cuxos membros fixeron campaña para que Austria se unise ao Reich alemán.
Instituto Galego de Promoción Económica
O IGAPE conta con Centros de Promoción de Negocio en Alemaña, Polonia, China, Xapón e os Estados Unidos, orientados cara ás accións de soporte e asistencia ás empresas galegas que apostan pola súa internacionalización.
Empresas participadas
O IGAPE participa maioritariamente nas seguintes empresas:
Tiberio Ávila
Severino Tiberio Alonso Ávila Rodríguez, nado en Viana do Bolo o 28 de outubro de 1843 e finado en Barcelona o 15 de xullo de 1932, foi un farmacéutico, pintor, xurista e político republicano galego.
Demetrio Constantinovich de Rusia
Demetrio Constantinovich, (en ruso : Димитрий Константинович), nado o 13 de xuño de 1860 en San Petersburgo, e asasinado na mesma cidade polos Bolxeviques o 28 de xaneiro de 1919.
Asasinato
Nese momento, os soldados trouxeron a outra persoa, Demetrio recoñeceu ao seu primo o gran duque Paulo Romanov. Daquela foron levados a unha trincheira. Foron aliñados ante a fosa onde se atopaban xa trece corpos. Nicolás chegara ao lugar da execución co seu gato, que confiou a un soldado pedíndolle que coidase o animal. O gran duque Jorge rezou unhas oracións e Demetrio exclamou as palabras do Evanxeo: "Perdóaos, Señor, porque non saben o que fan". O gran duque Paulo, moi enfermo, foi executado na padiola na que o transportaron.
Santa Bàrbara
Santa Bàrbara é un concello de Cataluña, pertencente á provincia de Tarragona. Está localizado na comarca de Montsià.
Gran Premio de Singapur de 2013
O Gran Premio de Singapur de 2013, formalmente 2013 Formula 1 SingTel Singapore Grand Prix, foi unha carreira de Fórmula Un, que se celebrou o 22 de setembro de 2013 no Circuíto urbano de Marina Bay de Singapur. Foi a décima terceira carreira da tempada de Fórmula Un de.
Brandon Polk
Traxectoria
Finalizada a súa etapa universitaria móvese a Europa, onde xoga no seu primeiro ano na liga suíza co Benetton Fribourg Olympic, co que gaña a Liga e a Copa. Ao ano seguinte recalou en Finlandia, onde xogou co KTP Kotka e co Kauhajoen Karhu, equipo co que tamén gañou a Liga e a Copa do país, onde xogou até 2009, proclamándose novamente Campión da Liga Regular e Campión de Liga. Unha vez concluída a súa última tempada en Finlandia, disputou a Liga ABA de Australia cos Hobart Charges.
Vilaronte, Foz
San Xoán de Vilaronte é unha parroquia do concello de Foz na comarca da Mariña Central, na provincia de Lugo que se estende nunha superficie de 12 km². Segundo o Instituto Galego de Estatística en 2013 tiña 733 habitantes, deles 347 eran homes e 386 eran mulleres, o que supón unha diminución en relación ao ano 1999 cando tiña 808 habitantes.
Xosé Novo Freire
Traxectoria
Na súa labor de alcalde lucense destacou a creación das zonas residenciais da Piringalla e Garabolos, así como a recuperación do Parque de Rosalía de Castro.
Mossos d'Esquadra
Estrutura directiva
O cargo policial máis alto do corpo de Mossos d'Esquadra é a Subdirección Operativa da Policía (Subdirecció Operativa de la Policia), ocupada polo polícia de maior rango do corpo: o major, ostentado actualmente por Ferran López i Cisneros. Do Subdirector Operativo dependen tres das catro grandes comisarías xerais que ten o corpo, todas elas comandadas por un policía con rango de comisario:
Economía de Singapur
A economía creceu unha media do 7% anual entre 2004 e 2007, pero soamente 1,2% en 2008 e caeu 1% o 2009 como resultado da crise financeira global. Xa o 2010 creceu 14,8%, e o 2011 4,9%, como resultado da recuperación das exportacións.
Coeficiente de variación
A súa fórmula expresa o desvío estándar como porcentaxe da media aritmética, mostrando unha mellor interpretación porcentual do grao de variabilidade que o desvío estándar. Por outra banda presenta problemas, xa que a diferenza do desvío estándar este coeficiente é variable ante cambios de orixe. Por iso é importante que todos os valores sexan positivos e a súa media sexa polo tanto un valor positivos.
Humor negro
O humor negro é un tipo de humor que se exerce a propósito de cousas que suscitarían, contempladas dende outra perspectiva, piedade, terror, mágoa ou emocións similares. Cuestiona situacións sociais que xeralmente son serias mediante a sátira. O asunto máis recorrente no humor negro é a morte e todo o que está relacionado con ela. Incumbe os temas máis escuros e dolorosos para o ser humano e que, por norma xeral, adoitan resultar controvertidos e polémicos para a sociedade porque están relacionados coa moral. Algúns exemplos poden ser: as grandes traxedias, as normas sociais, o sexo, os asasinatos, o suicidio, as enfermidades, a pobreza, a tolemia, o terrorismo, as discapacidades, a guerra, a relixión, a política etc, representados sempre en forma cómica.
DELAG
Evolución
O Graf Zeppelin foi o derradeiro dirixible voado por DELAG. En 1935 fundouse a sucesora da aeroliña, a Deutsche Zeppelin-Reederei (DZR) patrocinada polo estado. A súa frota incluía ao LZ 127 Graf Zeppelin, ao LZ 129 Hindenburg e ao LZ 130 Graf Zeppelin.
Cancións da guerra civil española
As cancións da guerra civil española foron unha parte fundamental da propaganda política da época, escritas con profusas referencias para chegar á comunidade con facilidade e claridade. Mentres algunhas foron creadas para a guerra, tamén se adaptaron novas letras, poemas e texto a melodías tradicionais. Difundidas de forma rápida e eficiente mediante transmisión oral, gran parte delas son de autoría descoñecida aínda que orixinalmente foran escritas por poetas e compositores de renome.
Dificultades de identificación
A maioría das cancións eran en si mesmas, modificacións ou apropiacións de obras antigas, normalmente con identificacións políticas e ideolóxicas para españois e correntes revolucionarias (como o Himno de Riego, A Internacional ou La Marseillaise). Á súa vez, moitas veces confúndense cancións que fan referencia ao período, coas contemporáneas, especialmente as escritas por Chicho Sánchez Ferlosio e reversionadas por Joaquín Sabina, Quilapayún ou Víctor Jara (entre varios artistas), como "Círculos viciosos", "Gallo rojo, gallo negro", "Por allí viene Durruti" e "La hierba de los caminos". Aquí podemos incorporar a versión musical posterior do poema "Vientos del Pueblo" do poemario Viento del pueblo, escrito por Miguel Hernández en 1937.
Cancións socialistas e comunistas
miniatura|135x135px| Emblema dos brigadistas.
Francesco Redi
Polo seu labor investigador, exposto sobre todo na obra Osservazioni intorno agli animali viventi che si trovano negli animali viventi ("Observacións sobre os animais viventes que se atopan nos animais viventes"), publicada en 1664, está considerado o fundador da helmintoloxía científica (estudo dos vermes parasitos). Amais, realizou tamén estudos sobre o veleno das víboras.
Guillerme II dos Países Baixos
Descendencia
miniatura|O rei Guillerme II coa súa familia, por Jan Baptist van der Hulst, 1832. De esquerda a dereita: Guillerme, Alexandre, o monarca e a súa consorte, Sofía e Henrique. Guillerme II e a Raíña Ana Pavlovna tiveron cinco fillos:
Cova de El Pendo
Historia
Unha nova campaña na segunda metade da década de 1990, dirixida por Ramón Montes Barquín, descubriu o día 21 de agosto de 1997, no fondo da caverna o que se denominou "Friso das Pinturas", cunha vintena de figuras animalísticas e signos, de época gravetiense, con data duns 20.000 anos a.n.e. Como acontecera noutros casos, a pesar de pasar expertos, sucedéranse décadas antes de identificar unha parede con representacións. En realidade era case imposíbel velas porque estaban moi cubertas por liques e po. O topógrafo que as avistou apenas veu de primeiras máis que certas liñas vermellas.
Carmen Arnold-Biucchi
Traxectoria
O seu interese pola numismática xurdiulle durante un seminario en Friburgo impartido por Herbert Cahn.
Costa do Marfil
Demografía
No ano 2007, Costa do Marfil tiña unha poboación de 18 000 000 de habitantes. A esperanza de vida era de 49 anos. A media de fillos por muller era de 4.43. O 50.9% da poboación estaba alfabetizada. Calcúlase que o 7.0% da poboación estaba infectada co virus VIH (SIDA). Desde que se estabeleceu como unha das nacións mais prósperas economicamente de África occidental, cerca do 20% da súa poboación consiste en traballadores das veciñas Liberia, Burkina Faso e Guinea. Este feito ten orixinado permanentemente unha tensión crecente en anos recentes, principalmente debido ao feito de que gran parte destes traballadores son musulmáns, mentres que a poboación natural da Costa do Marfil é, esencialmente cristián (principalmente católica romana) e animista. A principal etnia é o pobo Baulé, con presenza na maior parte das zonas centrais.
Mariano Fernández Cabarcos
Traxectoria
Estudou Dereito na Universidade da Coruña, na que se incorporou ao Club de Prensa en 1994, dende onde colaborou na publicación A Tarima. En xaneiro de 1995 comenza a codirixir o programa A pé de campus, no que o 15 de marzo coñeceu a Tomás Legido.
Vendo que no Campus de Ferrol existía unha emisora universitaria (Radio Kaos), pensaron que a UDC debería ter unha radio que dese voz a todos os estudantes e colectivos, así que o 15 de xuño de 1995 crearon o Colectivo de Universitarios Activos como Asociación Xuvenil, no que Mariano Fernández desempeña diferentes cargos. Este colectivo crearía en 1996 a emisora comunitaria Cuac FM. De todos os fundadores, unicamente Tomás Legido e Mariano Fernández, seguen formando parte activa de Cuac FM.
En 1999, xunto con Tomás Legido e Antón Lezcano, fundaron a empresa de xestión cultural 10D10.
Igrexa católica maronita
Historia
A Igrexa maronita toma o seu nome do seu fundador, san Marón († 410), un asceta siríaco amigo de Xoán Crisóstomo que a instituiu no século IV. Logo da súa morte os seus discípulos fundaron un mosteiro preto do seu túmulo, en Apamea, á beira do río Orontes. Dende os seus inicios, a comunidade maronita seguiu ao patriarca de Antioquía.
Organización
O celibato non está estritamente requirido para os sacerdotes e diáconos, podendo casar antes de seren ordenados; os monxes, porén, deben ser célibes, así como os bispos. Os eparcas e arquieparcas responden ante o patriarca.
Johannes Gutenberg
Traxectoria
En 1434, Gutenberg trasladouse a Estrasburgo onde tiña uns parentes da súa nai e onde permaneceu varios anos. Gutenberg residiu no suburbio de Saint-Arbogast, cerca do convento do mesmo nome, a beiras do río Ill.
O proceso de Estrasburgo
Tras este contratempo, os seus socios, que descubriran as actividades paralelas de Guteberg, insistiron en participar naquel misterioso asunto que o inventor levaba entre mans. Especulouse que este segredo puido ser a idea da impresión con tipos móbiles. A lenda di que a idea lle veu "como un raio de luz". Gutenberg, necesitado de diñeiro, accedeu e asinouse un contrato no que se estipulaba, entre outras cousas, que os tres incorporados deberían aboar a cantidade de 125 floríns. A morte súbita ese mesmo ano dun deles, Andreas Dritzehn, levou aos irmáns do falecido a esixir entrar na sociedade ou ben recibir unha compensación económica, aspecto que non estaba previsto nos termos do contrato, e Gutenberg negouse a tal pretensión. O caso foi levado en 1439 ante os tribunais, que fallaron en contra dos herdeiros.
Matrices xilográficas
Estritamente, matrices deste tipo atópanse desde a Antigüidade. Hai testemuños de moldes para gravar sobre tablillas de arxila utilizados na antiga Mesopotamia para marcar frases que debían usarse repetidamente en documentos administrativos, ou os selos cilíndricos para imprimir sobre o barro as firmas do propietario ou emisor do documento. Igualmente, algunhas placas metálicas da antiga Grecia presentan textos gravados cun molde, do mesmo xeito que os selos que os romanos utilizaban para marcar sobre o barro das ánforas de aceite ou viño. O seu uso, con todo, era moi limitado.
Legado
Gutemberg non puido sacar rédito do seu invento, non obstante as tecnoloxías da impresión difundironse rapidamente: a imprenta de Gutemberg facilitou a impresión de libros e noticias o que permitiu unha máis rápida difusión de noticias e libros, o que facilitou que empezaran a circular por Europa moito máis rápido que antes. Este aumento na difusión do coñecemento alimentou o crecemento do Renacemento, xa que facilitou enormemente a publicación científica, que foi un importante catalizador para a revolución científica máis tarde.
Topónimos célticos en Galicia
Topónimos que conteñen o elemento céltico *-brig- 'outeiro'
O elemento máis frecuente entre os topónimos célticos de Galicia é *brigs, que significa "outeiro, sitio alto", e por extensión "castro, fortificación no alto". Normalmente este é o segundo elemento en topónimos compostos que rematan en -bre, -be ou -ve, están relacionados co gaélico irlandés brí "outeiro", coa mesma orixe: proto-céltico *-brigs > -brixs > -bris. Uns poucos topónimos rematados en -bra proceden dun derivado -brigā "castro, fortificación nun outeiro", que deu lugar no bretón e no galés a bre "outeiro". Algúns destes topónimos son:
Louis Kahn
Louis Isadore Kahn, nado na illa de Saaremaa (Estonia) o 20 de febreiro de 1901 e finado en Nova York o 17 de marzo de 1974, foi un arquitecto estadounidense de orixe estonia. Traballou en Filadelfia, onde foi profesor na Universidade Yale.
Biografía
Morreu dun ataque ao corazón nos servizos da estación de Pensilvania de Nova York. Acababa de regresar dunha viaxe de traballo na India.
Ahmad Shah Massoud
Ligazóns externas
Páxina web da Fundación Massoud (en inglés)
Oscar Alende
Oscar Eduardo Alende, nado en Maipú, Buenos Aires o 6 de xullo de 1909, e finado o 22 de decembro de 1996, coñecido co alcume de Bisonte, foi un médico e político arxentino, pertencente á Unión Cívica Radical, Unión Cívica Radical Intransixente e Partido Intransixente, do que foi fundador.
Claudio Amoedo
Traxectoria
Claudio Amoedo casou con Ángela Ibarra, pertencente a unha familia de orixe vasca. Morreu traxicamente (suicidio) o 7 de xaneiro de 1871, e o seu irmán Sinforoso Amoedo, que presenciou a súa morte, tamén morreu ese mesmo ano, de febre amarela.
Gran Premio de Francia de 1998
Clasificación
Mika Häkkinen de McLaren - Mercedes logrou a pole position, superando a Michael Schumacher por 0,2 segundos. David Coulthard terceiro cualificado, e Eddie Irvine quedou cuarto. Durante a sesión de clasificación, Schumacher e Häkkinen intercambiaron o primeiro lugar, ata que Häkkinen finalmente tomou a pole.
Céspede artificial
Décadas de 1960 e 1970
Nas décadas de 1960 e 1970 (e máis actualmente) os estadios construíanse moitas veces cubertos, o que obrigaba ao uso deste produto. Tamén cando os estadios convertíanse en espazos multidisciplinarios, o que necesariamente esixía a instalación dun pavimento sintético multiuso. Pero tamén algúns estadios ao aire libre elixiron xogar en superficies artificiais, estes fixérono debido á optimización de horas de uso e ao reducido custo de mantemento.
Décadas de 1980 e 1990
O céspede artificial desas décadas era unha superficie máis dura que a herba natural, e intuíase que era unha superficie que causaba máis lesións (e, particularmente, lesións máis serias) que cunha superficie de herba natural. Paulatinamente volvíase ao céspede natural. O uso do céspede artificial estivo prohibido por FIFA, UEFA e por moitas asociacións nacionais de fútbol.
Pero o céspede continuou o seu importante desenvolvemento, as tecnoloxías relacionadas continuaron desenvolvéndose, apareceron novas fibras e novos materiais. O labor de investigación e desenvolvemento foi intenso e con éxitos parciais, pero a gran revolución produciríase a principios desta década.
Estándar de calidade para fútbol
Dependendo do fabricante, atoparemos diferenzas nos parámetros que compón a moqueta: pequenas variacións na altura, na forma da fibra, no seu peso ou na densidade das puntadas (entre outras cousas), variarán lixeiramente as especificacións dun produto que deberá cumprir unha serie de requisitos de durabilidade e propiedades mecánicas.
Antonio Pérez del Hierro
Traxectoria
O seu pai iniciouno nos asuntos de Estado. Antonio foi nomeado, en 1553, secretario do príncipe (e logo rei) Filipe. Cando o emperador Carlos abdica os seus reinos españois no seu fillo, que se converte no rei Filipe II, Antonio Pérez continuou como seu secretario particular mentres que seu pai, Gonzalo Pérez, segue como secretario de Estado.
1247
Mortes
Historia ano a ano
Exército de Terra de España
O Exército de Terra é a rama terrestre das Forzas Armadas de España, un dos exércitos en actividade máis antigos do mundo (século XV). Ten o seu Cuartel Xeral no Palacio de Buenavista de Madrid, situado na céntrica Praza de Cibeles, fronte ao Banco de España. Actualmente o Exército de Terra de España conta con aproximadamente 135.000 efectivos.
Organización e estrutura
Esta reorganización afectará a sesenta unidades, das cales trinta e tres serán disoltas e vinte e tres transformadas. Das disoltas, vinte e catro serán batallóns.
Premios Isabel Zendal
Bases dos Premios
Este premio toma o seu nome da galega Isabel Zendal, considerada a primeira enfermeira do mundo en misión humanitaria e un exemplo de rigor e sistemática, un exemplo para o pensamento crítico e o escepticismo.
Consta de dúas categorías de participación: unha para o alumnado de 1.º a 3.º curso da ESO e FP básica; e outra para o alumnado de 4.º da ESO a 2.º de bacharelato, e mais os ciclos formativos de grao medio.
II Edición (2020)
Segundo premio, categoría B. Jaume Reus Bennàssar. Coronavirus: pandemia mundial (de bulos)
Curtose
Definición de curtose
Por este motivo, está máis estendida a definición do coeficiente de curtose
onde se lle subtrae 3 (curtose da distribución normal) ao resultado para que o coeficiente valla 0 para a normal e así tomar esta como referencia de apuntamento.
Marta Lucía Ramírez
Traxectoria
Marta Lucía Ramírez e o expresidente Andrés Pastrana Arango convertéronse en duros críticos do presidente Juan Manuel Santos, polo manexo dado á economía, as relacións con Venezuela e principalmente polo proceso de paz adiantado coas FARC. No plebiscito refrendatorio dos Acordos da Habana, asumiu a súa postura polo NON, coincidindo co expresidente Álvaro Uribe Vélez. Tras ser derrotada na consulta da Grande Alianza por Colombia converteuse na candidata Vicepresidencial polo Centro Democrático ás Eleccións Presidenciais do 2018.
Rodolfo Rábade
Traxectoria
Ante a lentitude do Deportivo por reincorporar ao xogador, en xuño de 1954 fichou polo Celta de Vigo, adestrado por Zamora, o que causou malestar na Coruña. Debutou nun partido amigable contra o Guardés na Guarda, e uns días despois marcou o seu primeiro e único gol no Trofeo Emma Cuervo, contra o Athletic Club, axudando a conquistar o trofeo (3-1). Disputou só dous partidos oficiais, contra o Málaga e contra o Racing de Santander, coincidindo de novo no equipo con Carlos Torres. Pouco despois recaeu da súa tuberculose e tivo que deixar o fútbol con só 23 anos.
Haddaway
Haddaway, nado como Alexander Nestor Haddaway en Port of Spain o 9 de xaneiro de 1965, é un creador de música house de Trinidad e Tobago.
Música alternativa
A música alternativa é un termo que engloba a todos os tipos de música que se afastan da tendencia dominante ou dos modelos oficiais comunmente aceptados. Este tipo de música non conta con trazos diferenciadores que a convertan nun estilo musical único e recoñeocíbel, senón que agrupa un amplo número de xéneros musicais que se afastan da música comercial ou industrial e que teñen cada un as súas características propias.
Agustín Reguera Ocampo
Traxectoria
En 2015 e 2019 revalidou a alcaldía con maioría absoluta, pero de forma moito máis axustada que nas anteriores convocatorias. En 2023 foi superado polo BNG, polo cal perdeu a alcaldía en favor do nacionalista Manuel Lourenzo Sobral.
Lingua vakhí
Clasificación e distribución
Vakhí é unha das moitas linguas que pertencen ao grupo de linguas do Pamir. Unha puntualización disto é o feito de que os vakhís son chamados ás veces coma pamíres ou Taxicos das Montañas. A orixe desta lingua é Wakhán ou Vakhán, unha área dividida entre o extremo nororiental de Afganistán e a Provincia Autónoma de Badaghxón Montañoso no Taxiquistán. Estímase unha poboación total duns 50.000 habitantes deste pobo. Os vakhís viven en catro países distintos. No Paquistan no Chitral, principalmente en Goxal, Ixcomán, Darcut, e Brogol. No Taxiquistán en Badaghxón Montañoso, principalmente Murgob e Ixcaxím. No Afganistán en Vakhán, e na China.
Savallà del Comtat
Savallà del Comtat é un concello de Cataluña, pertencente á provincia de Tarragona. Está localizado na comarca de Conca de Barberà.
Musgo knockout
Método
Para alterar os xenes de musgo de maneira dirixida, o construto de ADN debe ser incubado xunto con protoplastos de musgo e con polietilén glicol (PEG). Como os musgos son organismos haploides, os filamentos de musgo rexeneradores (protonemas) poden ser ensaiados directamente con gene targeting en 6 semanas cando se utilizan métodos de PCR.
Ribeira de Piquín
Idade Media
En 1171, a condesa Sancha, irmá do rei Afonso VII, fixo doazón ao mosteiro de Meira da metade da vila de Piquín, e en 1182 o conde Rodrigo Álvarez, maestre de Santiago, entregou ao mesmo e ao seu abade Vidal da parte que tiña en Santalla de Piquín. Pola súa banda, o rei Fernando II doou, á súa vez, en 1184, ao abade e frades de Meira o reguengo de Santalla de Piquín e do Casal de Piñeiro. E no privilexio de posesión que outorgou ao ano seguinte en Cáceres o mesmo rei, ao fixar os límites dos bens da abadía dise que van …de Montefurado adporium de Piquín…. En 1233 o rei Fernando deu ao prior de Meira e á súa comunidade a terra das ribeiras de Piquín.
Idade Contemporánea
O comportamento dos fidalgos destas terras foi moi diferente no século XIX. Levántanse todos a un tempo para defender as súas terras e as súas liberdades contra o francés. Constituídos en milicias populares, inflixen serios reveses ás tropas do xeneral Mauricio Mathieu, acampadas en Santalla. Ao mando do meiriño e xustiza ordinaria de Luaces, Juan de Neira e Feijoo, fustrigan unha e outra vez as forzas invasoras. Evacuados da Ribeira os franceses, únense aos soldados do marqués da Romana que puxera o seu cuartel xeral en Piquín para continuar a súa loita. Así mesmo, cando en 1833 cren en perigo os seus foros e as súas tradicións, volven á guerra para loitar contra o liberalismo. O territorio pertenceu a Asturias até 1833.
Patrimonio artístico
A igrexa de San Xoán de Baos, situada nun outeiro rodeado polo río Rodil, conformando igrexa e pobo un pintoresco cadro, no que parece ser unha construción castrexa. De amplas proporcións atópase revogada en cal, con tres naves cubertas con tellado de lousa e madeira no interior. ​No seu interior, destaca o retablo maior, neoclásico, así como a imaxe  policromada de Santo André, do século  XV, situada no retablo lateral, de estilo renacentista.
Economía
A economía basease fundamentalmente na agricultura e na gandaría, sendo por tanto os principais sectores de ocupación, aos que se dedica o 85% da poboación. Unha pequena parte da superficie - o 20% - resérvase para estes sectores, xa que o 80% restante emprégase para o uso forestal. Os demais sectores laborais ocupan ao 3% da poboación no caso da industria, a un 4,4% no da construción; e un 7% no sector servizos. A industria fórmana fábricas de produtos lácteos, outras relacionadas co sector da madeira e algunhas de tipo extractivo.
John Marshall
miniatura|272x272px|John Marshall.
UNESCO
Directores Xerais da UNESCO
A lista dos directores xerais da UNESCO dende a súa creación en 1946 é a seguinte:
Críticas á UNESCO
Posteriormente, baixo a dirección de Federico Mayor Zaragoza e Koichiro Matsuura a UNESCO foi recuperando progresivamente a súa credibilidade, culminando coa reincorporación dos Estados Unidos no 2002.
Illa de Pascua
Os moais
Os moais son máis de mil estatuas esculpidas a partir das pedras do volcán Rano Raraku. Están dispostas en diversos santuarios que teñen de media cinco estatuas. dereita|miniatura|300px|Moai en Rano Raraku, Illa do Leste.
Poboación
A illa posuía no 2017 uns 7700 habitantes, case todos eles concentrados na cidade de Hanga Roa.
Riotorto
Xeografía
O concello limita ao norte con Mondoñedo e Lourenzá, ao sur con Meira, ao leste con Trabada e A Pontenova, e ao oeste coa Pastoriza. Pertence ao arciprestado de Miranda, da diocese de Mondoñedo-Ferrol.
Historia
Logo da romanización, a zona estivo vencellada á diocese de Britonia. Nos séculos IX, X e XI, penetraron os godos, fuxidos dos musulmáns, ocupando as terras ermas. Desta época consérvase unha pía bautismal na igrexa da Órrea, onde se emprazaba o mosteiro de Santa Comba de Órrea.
Aeroescudo
Un aeroescudo é un escudo térmico ríxido que protexe ó vehículo da presión e a calor producidos polo arrastre durante a entrada atmosférica, freándoo, e podendo protexelo de impactos de obxectos durante o voo espacial. Dentro de aeroescudo vai aloxado a carga útil xunto con equipamento como paracaídas, motores foguete e electrónica de control, como as unidades de medición inercial, que monitoriza a orientación do escudo durante o descenso en paracaídas.
Pazo de Reboreda (Redondela)
O Pazo de Reboreda é unha casa do lugar de Quintana, anexa á igrexa de Santa María de Reboreda, no concello pontevedrés de Redondela.
Descrición
Pertenceu a Ignacio Manuel Pereira, caudillo de milicianos que participou na Batalla de Ponte Sampaio da Guerra da Independencia española. Na casa naceu Xoán Manuel Pereira de Castro, seu fillo, protagonista da novela O señorito da Reboraina de Ramón Otero Pedrayo.
The Secret of Monkey Island
The Secret Of Monkey Island é unha aventura gráfica realizada por LucasFilm Games en 1990 onde se parodian historias de piratas, creando un mundo de humor que revolucionou o xénero. O seu éxito provocou que se realizasen tres secuelas máis. Monkey Island 2: LeChuck's Revenge, The Curse of Monkey Island e Escape from Monkey Island.
Revolución de 1854 en España
Desenvolvemento
A violación dos usos parlamentarios por parte da Coroa ao final da década moderada provocou o achegamento entre os moderados do xeneral Ramón María Narváez e os moderados "puritanos" de Joaquín Francisco Pacheco e Ríos Rosas cos progresistas encabezados polo xeneral Baldomero Espartero e Salustiano de Olózaga, que chegaron a formar un comité electoral para presentar candidaturas conxuntas nas eleccións cuxo obxectivo era a conservación do réxime representativo que vían en perigo. Así mesmo os "puritanos" Ríos Rosas e Pacheco entraron en contacto con varios militares adictos, como o Leopoldo O'Donnell, e progresistas, como os xenerais Domingo Dulce e Ros de Olano, para organizar un pronunciamento cuxo obxectivo era obrigar á raíña Isabel II a substituír o goberno do Conde de San Luis, que carecía de apoio nas Cortes e que só se sustentaba pola confianza da Coroa, por outro de "conciliación liberal" que recuperase a letra e o "espírito" da Constitución de 1845. 200px|thumb| [[Luis José Sartorius, Conde de San Luis.]] O pronunciamento iniciouno o xeneral O'Donell o 28 de xuño de 1854, pero o enfrontamento dous días despois coa tropas fieis ao goberno na localidade próxima a Madrid de Vicálvaro -o que dará nome á rebelión: A Vicalvarada- resultou indeciso -ambos bandos proclamáronse vencedores-, polo que as forzas de O'Donnell retiráronse cara ao sur vagando pola Mancha e encamiñándose a Portugal, agardando que outras unidades militares se sumasen ao movemento. Na súa persecución saíron as tropas do goberno, deixando desguarnecida a capital, un feito que resultaría decisivo nos acontecementos posteriores.
Doom
En 2004 foi lanzada unha versión en taboleiro, por Fantasy Flight Games, con miniaturas dos monstros e personaxes. Xa en 2005, foi lanzado unha adaptación cinematográfica de Doom.
Xogabilidade
Os inimigos no Doom sono os elementos principais do xogo. O xogador encáraos en grandes números. Existen 10 tipos de monstros (Doom II dobra esa cantidade), incluíndo tanto humanos posuídos coma demos de diferentes forzas, indo desde os máis omnipresentes imps (monstros con espiñas marróns) e os Cacodemon (unha especie de demo esférico flotante que cospe bólas de materia incandescente) até os xefes de final de fase, que usan múltiples ataques mesmo das armas mais potentes. Os monstros teñen comportamentos simples, que consisten en andar a redor do xogador ou atacar tirando bolas de lume, mordendo, e rasgando a pel, ademais eles poden tamén loitar entre si.
Expansións, e Freedoom
200px|dereita|miniatura|Captura de pantalla de Freedoom. O código fonte de Doom foi publicado por ide Software en 1997 baixo unha licenza propietaria. Consecuentemente o xogo foi levado a varios sistemas operativos. Máis adiante, en 1999, o código foi relicenciado baixo os termos da licenza pública GPL, abrindo a posibilidade aos seus fans de realizar modificacións do xogo baseadas no orixinal. A maioría das modificacións tiveron que ver con melloras, corrección de erros, e eliminar as limitacións do motor.
Produción
A "Biblia" foi rexeitada, mais diversas ideas quedaron: tamén comeza nunha base militar, mais nas lúas de Marte; as viaxes ao inferno; e só un protagonista soldado. Moitos niveis e criaturas tamén quedaron, con alteracións.
Corpus Christi, Texas
A súa localización preto do Golfo de México convértea nunha cidade moi importante en canto á pesca, ós deportes marítimos e ó aire libre etc.
Economía
A maioría da poboación traballa no sector servizos, no comercio por xunto ou polo miúdo e para sectores gobernamentais. A taxa de desemprego é inferior ó 7%. O porto de Corpus Christi é o quinto maior porto dos Estados Unidos e a porta costeira máis profunda do Golfo de México e trata principalmente produtos petrolíferos e agrícolas. Gran parte da economía local é movida polo turismo e a industria de petróleo e petroquímica. En 2005, o porto foi clasificado como o 47º máis grande do mundo en tonelaxe de carga.